อันเนื่องจากดูรีวิวมากเยอะมาก อยากลองทานมานานมากแล้ว แต่ไปกี่ครั้งก็ไม่ได้ทานสักที เพราะอิ่มก่อนตลอด เห็นแต่ละรีวิวแล้ว คือเครื่องมาแน่นๆมาก กลัวทานคนเดียวไม่หมด  

แต่วันนี้มีคุณเพื่อนมาด้วย เลยจัดเลยจ้า ตัว best recommended ของร้าน " Matcha Milkshake " ราคา 149บาท จ่ายเงินเสร็จ ก็รอสักพัก ประมาณ 5นาทีได้ น้องพนักงานก็จะเรียกไปรับขนมที่เค้าเตอร์

Matcha Milkshake ถ้วยนี้ มีครบทุกอย่างจริงๆค่ะ ทั้งไข่มุข ชาเขียวมิลค์เชค คุ๊กกี้ชิ้นใหญ่ๆ โมจิ ชอคโกแลตแปะถั่วที่อยู่ขอบแก้ว คิตแคตชาเขียว วุ่นชาเขียวและถั่วแดงเสียบไม้ และ ถั่วแดงกวน คือถ้วยนี้ ใครกินคนเดียวหมด เค้านับถือเลย นี่เราทานกับเพื่อน 2คนยังไม่หมดเลย 

ส่วนรสชาติตัวชาเขียวของร้านนี้ เราชอบค่ะ เข้มดี แต่ไม่ขม หวานพอดีไม่แสบคอ ทานได้เรื่อยๆ พอทานพร้อมกับเครื่องที่ให้มาเข้ากันดีค่ะ และเข้ากันดีมากกับถั่วแดงกวน อร่อย แต่เยอะมากกกกก แอบเลี่ยนตอนจบ ^^!

ร้านที่นั่งไม่เยอะมากค่ะ แต่ตอนเราไปคนไม่เยอะค่ะ นั่งคุยกับเพื่อนสบายๆ โล่งๆ โปร่งๆ

ร้านหาไม่ยากค่ะ อยู่ที่ Central World ชั้น 6 ใกล้ๆกับร้านสุกี้ MK ค่ะ